Հանրապետության նախագահն ակնկալում է, որ երկրի բոլոր քաղաքական ուժերը կառաջնորդվեն ազգային անվտանգության, երկրի կայուն, առանց ցնցումների զարգացման գերակա շահերով։ Նա վերահաստատել է իր դիրքորոշումը, որ “խնդիրները լավագույնս լուծվում են երկխոսության և բանակցությունների միջոցով, որոնց ընթացքում ձեռք բերված պայմանավորվածությունները կողմերը հարգում են՝ հետևողականորեն կատարելով այդ պայմանավորվածություններին միտված գործողություններ՝ ընթացքում դասեր քաղելով և արձանագրելով հաջողությունները”։